*****

ΚΑΝΟΝΙΣΜΟΣ (ΕΟΚ) αριθ. 3829/86 ΤΗΣ ΕΠΙΤΡΟΠΗΣ

της 15ης Δεκεμβρίου 1986

σχετικά με την κατάταξη εμπορευμάτων στην κλάση 44.15 του κοινού δασμολογίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 σχετικά με τα μέτρα που πρέπει να ληφθούν για την ομοιόμορφη εφαρμογή της ονοματολογίας του κοινού δασμολογίου (1), όπως τροποποιήθηκε τελευταία από τον κανονισμό (ΕΟΚ) αριθ. 2055/84 (2), και ιδίως τα άρθρα 3 και 4,

Εκτιμώντας:

ότι για να εξασφαλιστεί η ομοιόμορφη εφαρμογή της ονοματολογίας του κοινού δασμολογίου, ενδείκνυται να αποφασιστούν διατάξεις όσον αφορά τη δασμολογική κατάταξη ενός διαχωρίσματος μήκους 1 981 μέχρι 2 400 mm, πλάτους 762 μέχρι 1 220 mm και πάχους 44 mm περίπου, που αποτελείται από εσωτερικό οπλισμό (ψυχή) που βρίσκεται μεταξύ δύο τεμαχίων κόντρα πλακέ, τα οποία σχηματίζονται από τρεις πτυχές το καθένα, το διαχώρισμα αυτό έχοντας τις άκρες του μήκους (ενδεχομένως επικαλλυμένες) και, περιπτώσεως συντρεχούσης, μία ή τις δύο άκρες του πλάτους (ενδεχομένως επικαλλυμένες, επίσης) αποτελούμενες κυρίως η καθεμία από ένα μοναδικό τεμάχιο ξύλου που αποκαλείται «σανίδα», το εν λόγω διαχώρισμα μη έχοντας υποστεί καμιά άλλη επεξεργασία·

ότι το κοινό δασμολόγιο που επισυνάπτεται στον κανονισμό (ΕΟΚ) αριθ. 950/68 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 3129/86 (4), περιλαμβάνει στη κλάση 44.15, μεταξύ άλλων, την ξυλεία σε φύλλα επικολλητά απλά ή πολύστρωτα αντικολλητά (κόντρα πλακέ), έστω και με προσθήκη άλλων υλών και στην κλάση 44.23, τα τεχνουργήματα ξυλουργικής και τεμάχια σκελετών για οικοδομές και κατασκευές· ότι, για την κατάταξη αυτού του διαχωρίσματος, αυτές οι δασμολογικές κλάσεις μπορούν να ληφθούν υπόψη·

ότι το διαχώρισμα αυτό δεν παρουσιάζει κανένα χαρακτηριστικό, εκτός από το ορθογώνιο σχήμα και το πάχος, που να δείχνει ότι πρόκειται να χρησιμοποιηθεί σαν πόρτα· ότι, άλλωστε αυτό το ορθογώνιο σχήμα και αυτό το πάχος δεν αρκούν, από μόνα τους, να δικαιολογήσουν την εφαρμογή του γενικού κανόνα 2 α) γα την εφαρμογή της ονοματολογίας του κοινού δασμολογίου (ημιτελή ή ατελή), δεδομένου μεταξύ άλλων ότι το διαχώρισμα αυτό μπορεί να χρησιμοποιηθεί, ως έχει, για άλλους σκοπούς από την κατασκευή μιας πόρτας· ότι αυτό το διαχώρισμα δεν έχει υποστεί αρκετή επεξεργασία για να δικαιολογήσει τη κατάταξη του στην κλάση 44.23 σαν ημιτελής πόρτα· ότι, κατά συνέπεια, πρέπει να καταταγεί στην κλάση 44.15·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το διαχώρισμα μήκους 1 981 μέχρι 2 400 mm, πλάτους 762 μέχρι 1 220 mm και πάχους 44 mm περίπου, που αποτελείται από εσωτερικό οπλισμό (ψυχή) που βρίσκεται μεταξύ δύο τεμαχίων κόντρα πλακέ τα οποία σχηματίζονται από τρεις πτυχές το καθένα, το διαχώρισμα αυτό έχοντας τις δύο άκρες του μήκους (ενδεχομένως επικαλλυμένες) και, περιπτώσεως συντρεχούσης, μία ή τις δύο άκρες του πλάτους (ενδεχομένως επικαλλυμένες επίσης), αποτελούμενες κυρίως η καθεμία από ένα μοναδικό τεμάχιο ξύλου που αποκαλείται «σανίδα», το εν λόγω διαχώρισμα μη έχοντας υποστεί καμιά άλλη επεξεργασία, πρέπει να καταταγεί στην ακόλουθη κλάση του κοινού δασμολογίου:

44.15 Ξυλεία σε φύλλα επικολλητά, απλά ή πολύστρωτα αντικολλητά (κόντρα πλακέ), έστω και με προσθήκη άλλων υλών. Ξυλεία με ενσωματωμένες ψηφίδες ή με κολλημένα διακοσμητικά στοιχεία.

Άρθρο 2

Ο παρών κανονισμός αρχίζει να ισχύει από την 21η ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 15 Δεκεμβρίου 1986.

Για την Επιτροπή

COCKFIELD

Αντιπρόεδρος

(1) ΕΕ αριθ. L 14 της 21. 1. 1969, σ. 1.

(2) ΕΕ αριθ. L 191 της 19. 7. 1984, σ. 1.

(3) ΕΕ αριθ. L 172 της 22. 7. 1968, σ. 1.

(4) ΕΕ αριθ. L 292 της 16. 10. 1986, σ. 3.